stanford-oval/wikipedia huggingface dataset:
Glenn Healy

| Glenn Healy> Henkilötiedot |
| --- | --- |
Syntynyt: 23. elokuuta 1962 (ikä 62) Pickering, Ontario, Kanada
Kansalaisuus:   Kanada
Jääkiekkoilija
Pelipaikka:  maalivahti
Hanska:  vasen
Pituus:  175 cm
Paino:  86 kg
Pelaajaura
Pääsarjaura:  1985–2001
Aik. seurat:  Los Angeles Kings   New York Islanders   New York Rangers   Toronto Maple Leafs
Glenn Healy (s. 23. elokuuta 1962 Pickering, Ontario, Kanada) on kanadalainen entinen jääkiekkomaalivahti, joka pelasi urallaan 15 vuoden ajan NHL:ssä.
Healy edusti uransa aikana NHL:ssä Los Angeles Kingsiä, New York Islandersia, New York Rangersia sekä Toronto Maple Leafsia, joiden riveissä hän pelasi yhteensä 437 ottelua.
Käännös suomeksi
Erkki Toukolehto

Erkki Johannes Toukolehto (12. marraskuuta 1902 Tampere – 30. marraskuuta 1962) oli suomalainen kuvanveistäjä.
Toukolehto opiskeli Suomen Taideyhdistyksen piirustuskoulussa vuosina 1924-26. Tämän jälkeen hän teki opintomatkoja Italiaan ja Ranskaan sekä opiskeli Firenzessä v 1927-28 sekä 1934. Hänen ensimmäinen näyttelynsä oli jo v. 1924.
Helsingin kaupunginhallitus päätti 1938 ostaa 40 000 markan hinnasta Toukolehdon pronssiveistoksen "Loukkaantunut kilpailija", joka kuvasi Ranskan suurissa maantiekilpailuissa loukkaantunutta pyöräilijää. Patsas sijoitettiin Tähtitorninmäelle keväällä 1938.
Teoksia

Haavoittunut, 1937, pronssi, Käpylä, Helsinki.
Sankaripatsas, 1949, harmaa graniitti, Sahalahden kirkon sankarihautausmaa.
Teoksia > Valokuvia julkisista teoksista

Urheilija, Helsinki, 1938.
Sahalahden sankarimuistomerkki, Kangasala, 1949.
Aiheesta muualla

Kangasalan seurakunnan www -sivut
Franz Gruber (täsmennyssivu)

Franz Gruber on seuraavien henkilöiden nimi:
Franz Gruber, näyttelijä
Franz Gruber, itävaltalainen oopperalaulaja
Franz Gruber (s. 1959), itävaltalainen alppihiihtäjä
Franz Gruber (s. 1960), itävaltalainen katolilainen teologi
Franz Gruber (s. 1967), itävaltalainen jalkapalloilija
Franz Gruber-Gleichenberg (1886–1940), itävaltalainen taidemaalari
Franz Xaver Gruber (1787–1863), itävaltalainen alkeis­koulun opettaja, kirkko­urkuri ja säveltäjä
Franz Xaver Gruber (1801–1862), itävaltalainen taidemaalari.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Franz Gruber”, voi hakea sivunnimihaulla, laajalla sivunnimihaulla tai tekstihaulla.
Folke Landgrén

Lars Folke Landgrén (14. lokakuuta 1890 Maarianhamina – 2. joulukuuta 1962 Helsinki) oli asessori, arkistonhoitaja ja sukututkija.
Henkilöhistoria

Folke Landgrénin vanhemmat olivat asessori Lars Alexander Landgrén ja Aina Sofia Nyström. Hänen ensimmäinen puolisonsa 1914–1942 oli Helga Amalia Jaatinen ja toinen vuodesta 1950 Birgitta Maria Burgman. Landgrén tuli ylioppilaaksi 1908 ja toimi Helsingin raastuvanoikeuden arkistonhoitajana 1915–1917 ja 1920–1958. Maistraatin kirjaajana hän työskenteli 1918–1920. Landgrén oli vaaliasiain esittelijä Helsingissä 1908–1948, hoitaen kaikki kunnalliset ja valtiolliset vaalit kaupungissa. Vuonna 1958 asessorin arvonimen saanut Landgrén oli Suomen Sukututkimusseuran tutkijajäsen vuodesta 1947.
Julkaisuja

Åbo gymnasium 1828-1872, 1919, Robert Tigerstedt, Folke Landgrén
Finländsk släktkalender 1, 1920
Nyländska avdelningens matrikel 1869–1900, 1932
Åbo gymnasii matrikel: ånyo upprättad, 1944
En liten lärarinna : min mors liv, 1944
Släkterna Jaatinen, 1947
Släkterna Utter, 1952
Franz Grave

Franz Grave (25. marraskuuta 1932 Essen – 19. helmikuuta 2022) oli saksalainen roomalaiskatolinen piispa. Hänet vihki papiksi Essenin hiippakuntaan Franz Hengsbach 2. helmikuuta 1959, ja hänet nimitettiin Essenin vihkipiispaksi sekä Tingarian titulaaripiispaksi 31. maaliskuuta 1988. Piispaksi vihkiminen seurasi 3. toukokuuta. Pääkonsekraattorina toimi Hengsbach, jota avustivat Julius Angerhausen ja Wolfgang Große.
Grave jäi eläkkeelle 27. kesäkuuta 2008.
Emerald Forest and the Blackbird

| Emerald Forest and the Blackbird Swallow the Sun |
| --- | --- | --- |

Studioalbumin tiedot
 Äänitetty : Drumforest Studios & Sonic Pump Studios
 Julkaistu: 1. helmikuuta 2012
 Formaatti: CD, LP
 Tyylilaji: doom metal, death metal
 Kesto: 66.51
 Levy-yhtiö: Spinefarm Records
Listasijoitukset
  Suomen virallinen lista: 2.
Swallow the Sunin muut julkaisut
| New Moon 2009 | Emerald Forest and the Blackbird 2012 | Songs from the North I, II & III 2015 |
Emerald Forest and the Blackbird on suomalaisen melodisen doom metal -yhtyeen Swallow the Sunin viides studioalbumi. Se on julkaistu vuonna 2012 levymerkillä Spinefarm Records.
Svart Records julkaisi albumista rajoitetun 600 kopion värillisen painoksen, joista 200 on valkoisia ja 400 vihreitä. Albumi ylsi Suomen virallisen listan sijalle 2.
Kappaleet

Emerald Forest and the Blackbird – 9.57
This Cut Is the Deepest – 5.20
Hate, Lead the Way! – 6.13
Cathedral Walls – 6.46
Hearts Wide Shut – 5.55
Silent Towers – 4.01
Labyrinth of London (Horror Pt. IV) – 8.29
Of Death and Corruption – 5.00
April 14th – 8.29
Night Will Forgive Us – 6.41
Kappaleet > Japanin bonuskappale

These Low Lands
Kokoonpano

Mikko Kotamäki – laulu
Juha Raivio – kitara
Markus Jämsen – kitara
Matti Honkonen – basso
Kai Hahto – rummut
Aleksi Munter – kosketinsoitin
Kokoonpano > Vierailevat muusikot

Anette Olzon Blyckert – laulu kappaleessa ”Cathedral Walls”
Aleah – laulu kappaleissa ”Emerald Forest and the Blackbird” ja ”Labyrinth of London (Horror Pt. IV)”
Kokoonpano > Muut tekijät

Mika Jussila – masteroija
Hiili Hiilesmaa – miksaaja
Arviot

Allmusic:
Imperiumi.net:
Inferno:
Kaaoszine.fi:
Soundi:
Sputnikmusic:
Aiheesta muualla

Emerald Forest and the Blackbird Discogsissa. (englanniksi)
Albumi Emerald Forest and the Blackbird Encyclopaedia Metallum -sivustolla (englanniksi)
Frauenkirche (Dresden)

| Frauenkirche |
| --- | --- |
 Frauenkirche yöllä
Sijainti:   Dresden, Saksi, Saksa
Rakentamisvuosi:  1726–1743 1993–2005 (uudellenrakennettu)
Suunnittelija:  George Bähr
Tyylisuunta:  Barokki
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Frauenkirche on luterilainen kirkkorakennus Dresdenin kaupungissa Saksassa. Se on vihitty Neitsyt Marialle. Kirkko rakennettiin alun perin vuosina 1726–1743, ja sen suunnittelusta vastasi arkkitehti George Bähr.
Dresdenin pommituksissa toisessa maailmansodassa kirkko tuhoutui lähes täysin maan tasalle. Kirkko romahti vasta varsinaisten pommitusten jälkeen. Muutama seinämä jäi osittain pystyyn. Dresdenin jäätyä Saksan jaossa kommunistisen Saksan demokraattisen tasavallan puolelle maan ateistiset valtionjohtajat päättivät olla koskematta kirkon raunioihin. Rauniot jätettiin muistuttamaan sotien tuhoisuudesta.
Frauenkirchen rauniot vuoden 1970 tienoilla.
Saksan yhdistyttyä jälleen vuonna 1990 dresdeniläiset aloittivat maailmanlaajuisen keräyksen saadakseen palautettua Frauenkirchen sen entiseen loistoon. Yksityisten ihmisten ja yritysten, Saksin osavaltion ja Saksan liittotasavallan sekä Dresdenin kaupungin avustusten turvin kirkon jälleenrakennustöiden suunnittelu saatiin aloitettua tammikuussa 1993. Peruskivi valettiin vuonna 1994, ja 30. lokakuuta 2005 Dresdenin siluettia jälleen koristamaan kohonnut Frauenkirche vihittiin käyttöön. Jälleenrakennustyöt maksoivat 182,6 miljoonaa euroa.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (Arkistoitu – Internet Archive)
Everyday Life

| Everyday Life Coldplay |
| --- | --- | --- |

Studioalbumin tiedot
 Äänitetty : 2018 – 2019
 Julkaistu: 22. marraskuuta 2019
 Formaatti: CD, LP
 Tuottaja(t): Rik Simpson, Dan Green, Bill Rahko, Angel Lopez, Federico Vindver, Max Martin
 Tyylilaji: vaihtoehtorock, experimental rock, taiderock, brittipop
 Kesto: 53.35
 Levy-yhtiö: Parlophone, Atlantic
Listasijoitukset
  8. (albumilista)    5. (fyysinen albumilista)
Coldplayn muut julkaisut
| Live in Buenos Aires 2018 | Everyday Life 2019 | Coldplay: Reimagined 2020 |
Singlet albumilta A Head Full of Dreams
 ”Orphans” Julkaistu: 24. lokakuuta 2019  ”Arabesque/Orphans” Julkaistu: 24. lokakuuta 2019  ”Everyday Life” Julkaistu: 3. marraskuuta 2019  ”Champion of the World” Julkaistu: 24. helmikuuta 2020
Everyday Life on brittiläisen rockyhtye Coldplayn kahdeksas studioalbumi. Albumi ilmestyi 22. marraskuuta 2019 Parlophone-levymerkillä. Albumi on tupla-albumi, ensimmäinen albumi on nimeltään Sunrise, ja toinen Sunset.
Kappaleet > Sunrise

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Sunrise | 2.31 |  |  |  |  |  |  |  |
| 2. | Church | 3.50 |  |  |  |  |  |  |  |
| 3. | Trouble in Town | 4.38 |  |  |  |  |  |  |  |
| 4. | Broken | 2.30 |  |  |  |  |  |  |  |
| 5. | Daddy | 4.58 |  |  |  |  |  |  |  |
| 6. | WOTW / POTP | 1.16 |  |  |  |  |  |  |  |
| 7. | Arabesque | 5.40 |  |  |  |  |  |  |  |
| 8. | When i Need a Friend | 2.35 |  |  |  |  |  |  |  |
Kappaleet > Sunset

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Guns | 1.55 |  |  |  |  |  |  |  |
| 2. | Orphans | 3.17 |  |  |  |  |  |  |  |
| 3. | Èkó | 2.37 |  |  |  |  |  |  |  |
| 4. | Cry Cry Cry | 2.47 |  |  |  |  |  |  |  |
| 5. | Old Friends | 2.26 |  |  |  |  |  |  |  |
| 6. | بنی آدم | 3.14 |  |  |  |  |  |  |  |
| 7. | Champion of the World | 4.17 |  |  |  |  |  |  |  |
| 8. | Everyday Life | 4.18 |  |  |  |  |  |  |  |
| 9. | Flags (Japanin painoksen bonuskappale)  | 3.36 |  |  |  |  |  |  |  |
Arviot

Helsingin Sanomat:
Soundi:
Greg Norton

Greg Norton (s. 13. maaliskuuta 1959 Illinois) on yhdysvaltalainen entinen rockmuusikko. Hän tuli tunnetuksi Hüsker Dü -yhtyeen basistina. Hän oli myös ajoittainen lauluntekijä.
Norton perusti Hüsker Dün hajottua vuoden 1988 paikkeilla Grey Area -yhtyeen, joka jäi vaille menestystä ja hajosi jo 1991. Norton on sittemmin vetäytynyt musiikkibisneksestä ja pitää nyt vaimonsa Sarah'n kanssa ravintolaa Wisconsinissa.
Frauke Petry

Frauke Petry (2015)
Frauke Petry (s. 1. kesäkuuta 1975 Dresden) on saksalainen poliitikko ja Saksan liittopäivien jäsen sitoutumattomana edustajana ja Saksi-Anhaltin osavaltioparlamentin jäsen. Hän toimi Vaihtoehto Saksalle (AfD)-puolueen puheenjohtajana 2015–2017.
Petry opiskeli kemiaa Readingin yliopistossa Englannissa ja väitteli myöhemmin tohtoriksi Göttingenin yliopistossa. Ennen politiikkaan siirtymistä hän työskenteli yrittäjänä.
Syyskuussa 2017 pidettyjen liittopäivävaalien jälkeen Petry erosi puolueen parlamenttiryhmästä, puheenjohtajan tehtävästä ja seuraavana päivänä koko puolueesta. Taustalla epäillään olevan erimielisyyksiä Petryn ja toisen puheenjohtajan Jörg Meuthen edustamien linjojen välillä.
Petryn puoliso on AfD:n paikallispoliitikko Marcus Pretzell. Petryllä on kuusi lasta, joista neljä aiemmasta avioliitosta ja kaksi Pretzellin kanssa.
Aiheesta muualla

Kuvia tai muita tiedostoja aiheesta Frauke Petry Wikimedia Commonsissa
Meaney, Thomas: The New Star of Germany's Far Right The New Yorker. 26.9.2016.
Greg Nemisz

| Greg Nemisz |
| --- | --- |

Henkilötiedot
Syntynyt: 5. kesäkuuta 1990 (ikä 34) Courtice, Ontario
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  191 cm
Paino:  91 kg
Pelaajaura
Pääsarjaura:  2010–2015
Aik. seurat:  Calgary Flames (NHL) Abbotsford Heat (AHL)
NHL-varaus:  25. varaus, 2008 Calgary Flames
Gregory "Greg" Nemisz (s. 5. kesäkuuta 1990 Courtice, Ontario) on kanadalainen uransa päättänyt jääkiekkoilija, pelipaikaltaan oikea laitahyökkääjä.
Nemisz on Calgary Flamesin ensimmäisen kierroksen varaus vuodelta 2008. Ennen ammattilaisuraansa hän pelasi OHL-junioriliigan Windsor Spitfiresissä.
Formula BMW ADAC

| Formula BMW ADAC |
| --- | --- |
Ensimmäinen kausi:  1998
Moottoreiden valmistajat:  BMW
Rengasvalmistaja(t):  M Michelin
Kuljettajien mestari:   Jens Klingmann
Tallien mestari:   Eifelland Racing
Formula BMW ADAC -sarja oli kilpa-autoilusarja, jota ajettiin pääosin Saksassa. Kyseessä oli formulaluokka tuleville kuljettajatähdille, ja kuljettajat olivatkin vain noin 20-vuotiaita. Luokassa ajettiin kaudessa 20 osakilpailua, kaksi kisaa jokaisena kilpailuviikonloppuna.
Formula BMW ADAC -sarjan kaikki autot olivat Mygalen valmistamia ja lähes täysin identtisiä runkoa, moottoria ja renkaita myöten. Sarjan moottorit valmisti BMW.
Sarjassa oli mukana kaudella 2005 ennätykselliset kolme suomalaiskuljettajaa; Markus Niemelä, Henri Karjalainen ja Mika Mäki, joista kaksi ensimmäistä kilpaili Keke Rosbergin tallin, Team Rosbergin väreissä. Myös Keke Rosbergin poika, F1-sopimuksenkin saanut Nico Rosberg on ajanut ADAC BMW -sarjassa.
Kausi 2007 oli sarjan viimeinen kausi. Saksan BMW ADAC ja vastaavalla kalustolla ajettu Ison-Britannian Formula BMW -sarja lopetettiin ja yhdistettiin kaudeksi 2008 F1-kilpailuiden yhteydessä ajettavaksi Formula BMW Euro cupiksi.
Saksassa Formula BMW:n korvasi 2008 ADAC Formel Masters, jossa kilpaillaan Dallara-Volkswagen-merkkisillä autoilla.
Autojen tekniset tiedot

Malli: Formula BMW FB2
Moottori: BMW K1200 RS, 4 sylinteriä, 16 venttiiliä
Moottorin tilavuus: 1171 kuutiosenttimetriä
Moottorin teho: 140 hevosvoimaa
Kierrosluku: max. 9250 rpm
Vaihdelaatikko: Hewland FTR, suora 6 eteen + 1 taakse
Renkaat: Michelin
Bensatankki: 50 litraa
Öljyt: Castrol
Pituus: 3975 millimetriä
Leveys: 1740 millimetriä
Korkeus: 980 millimetriä
Paino: 455 kilogrammaa
Huippunopeus: 240 kilometriä tunnissa
Mestarit

| Kausi | Kuljettaja | Talli |
| --- | --- | --- |
| 1998 |  Stefan Mücke |  Mücke Motorsport |
| 1999 |  André Lotterer |  BMW Rookie Team |
| 2000 |  Hannes Lachinger |  BMW Rookie Team |
| 2001 |  Timo Glock |  BMW Rookie Team |
| 2002 |  Nico Rosberg |  VIVA Racing |
| 2003 |  Maximilian Götz |  ADAC Berlin-Brandenburg |
| 2004 |  Sebastian Vettel |  ADAC Berlin-Brandenburg |
| 2005 |  Nico Hülkenberg |  Josef Kaufmann Racing |
| 2006 |  Christian Vietoris |  Josef Kaufmann Racing |
| 2007 |  Jens Klingmann |  Eifelland Racing |
Goanna

Kirjovaraani (Varanus varius).
Goanna on yleisnimitys Varanus-sukuisille australialaisille varaaneille sekä joillekin Etelä-Aasiassa eläville liskoille. Lajeja on yhteensä noin 30, joista 25:tä tavataan Australiassa. Goannat muodostavat monimuotoisen lihansyöjämatelijoiden ryhmän: eri lajien koot vaihtelevat suuresti ja ne kuuluvat moneen ekologiseen lokeroon. Goanna on näkyvästi esillä aboriginaalien myyteissä ja Australian kansanperinteessä.
Aiheesta muualla

Johnson's Antidote, Banjo Patterson(englanniksi).
How the Goanna and Perentie Got Their Colours - AusEMade  (englanniksi)
Sounds From the Wild: Australia's Native Lizard - Listen to the souds of the goanna (NPR) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Goanna
Käännös suomeksi
Giant Bomb

| Giant Bomb |
| --- | --- |

Verkkosivusto:  http://www.giantbomb.com/
Kaupallinen:  kyllä
Rekisteröinti:  valinnaista
Kielet:  englanti
Omistaja:  Fandom, aiemmin CBS Interactive
Luonut:  Jeff Gerstmann Ryan Davis
Avattu:  6. maaliskuuta 2008 (blogi) 21. heinäkuuta 2008 (koko nettisivu)
Giant Bomb on yhdysvaltalainen videopelien arvostelusivusto ja wiki, jonka loivat GameSpotin toimittajat Jeff Gerstmann ja Ryan Davis. Sivuston blogi avattiin 6. maaliskuuta 2008 ja koko nettisivusto avattiin 21. heinäkuuta 2008. Giant Bombin pääkonttori sijaitsi ensin Sausalitossa, Kaliforniassa, mutta sen paikka vaihtui 26. kesäkuuta 2011 San Franciscoon.
Sivuston osti maaliskuussa 2012 CBS Interactive ja se päätyi Red Ventures -yhtiön kautta Fandomin omistukseen syksyllä 2022.
Pääsisältö > Uutiset

Giant Bombin uutiset kirjoitti aluksi uutistuottaja Klepek ja kirjoittaja Navarro. Artikkelit eivät ole rajoitettuja ainoastaan peliuutisiin, vaan ne sisälsivät usein tutkivan journalismin osia videopeliteollisuudesta, kuten Team Bondin ympärillä pyörivästä kiistasta.
Pääsisältö > Arvostelut

Videopelit Giant Bomb arvostelee viiden tähden skaalalla, jossa viisi tähteä on korkein arvosana ja yksi tähti matalin arvosana. Videopeliarvostelut otettiin ensimmäistä kertaa käyttöön Giant Bombilla 20. kesäkuuta 2008, kun se arvosteli PlayStation 3:lle julkaistun Metal Gear Solid 4: Guns of the Patriotsin. Metacritic on tiedottanut Giant Bombin tehneen yhteensä yli 700 arvostelua, joista yli 405 on ollut positiivisia, yli 201 ristiriitaisia ja yli 100 negatiivisia. Noista arvosteluista 29 prosenttia on korkeampia, 3 prosenttia sama ja 68 prosenttia on alempia kuin Metacriticin antamat keskiarvosanat.
Giants Nördlingen

| Giants Nördlingen |
| --- | --- |

Liiga:  Pro A
Perustettu:  2007
Historia:  2007–
Areena:  Hermann-Kessler Halle kapasiteetti 3 000
Kotipaikka:  Nördlingen, Saksa
Värit:                
Presidentti:   Jürgen Kohl
Päävalmentaja:   Alexander Biller
Mestaruudet:  Pro A:n mestaruus: 2008
Kotisivu:  www.noerdlinger-basketball.de
Giants Nördlingen Basketball AG on nördlingenläinen koripalloseura.
Historia

Monilajiseura TSV 1861 Nördlingen perusti koripallojoukkueen vuonna 2007. Joukkue pääsi pelaamaan Pro A:han kaudelle 2007–2008 ja voitti sen. Villin kortin avulla joukkue sai oikeuden pelata Basketball-Bundesligassa kaudella 2008–2009. Ensimmäisellä pääsarjakaudellaan joukkue sijoittui kuudenneksitoista ja vältti näin putoamisen. Kesällä 2009 seura kuitenkin vetäytyi pääsarjasta taloudellisin syin ja siirtyi pelaamaan Pro A:han.
Aiheesta muualla

Virallinen kotisivu (Arkistoitu – Internet Archive) (saksaksi)
Eurobasket.com (englanniksi)
Elsa Heporauta

| Elsa Heporauta |
| --- | --- |
 Heporauta vuonna 1938. Kuva: Pietinen.
Henkilötiedot
Koko nimi:  Elsa Matilda Heporauta (sukunimi vuoteen 1935 Hästesko), o.s. Koponen
Syntynyt: 31. elokuuta 1883 Puumala
Kuollut: 7. toukokuuta 1960 (76 vuotta) Helsinki
Ammatti:  kirjailija
Kirjailija
Salanimi: Elsa Hästesko, Elsa Hästesko-Heporauta ja Tavi Ylämaa
Aiheesta muualla
Löydä lisää kirjailijoitaKirjallisuuden teemasivulta
Kirjailija Elsa Heporaudan hautakivi Jyväskylän vanhalla hautausmaalla.
Elsa Matilda Heporauta (sukunimi vuoteen 1935 Hästesko, o.s. Koponen, 31. elokuuta 1883 Puumala – 7. toukokuuta 1960 Helsinki) oli suomalainen kirjailija ja Kalevala Korun sekä Kalevalaisten Naisten Liiton perustaja. Heporauta julkaisi teoksiaan myös nimillä Elsa Hästesko ja Elsa Hästesko-Heporauta sekä nimimerkillä Tavi Ylämaa.
Henkilöhistoria

Heporaudan vanhemmat olivat Puumalassa sijainneen Sahanlahden sahan hoitaja Johan Henrik Koponen ja Ida Karolina Liukkonen. Hän pääsi ylioppilaaksi 1903 ja valmistui hospitanttina Jyväskylän seminaarista vuonna 1905. Heporauta toimi Länsi-Suomen opiston johtajana Huittisissa vuosina 1905–1907 ja meni naimisiin opiston rehtorin, filosofian tohtori Frans Akseli Hästeskon (1879–1946) kanssa vuonna 1907. Heporauta teki monia opintomatkoja: Venäjälle 1908, Keski-Eurooppaan 1913, Saksaan ja Italiaan 1926, Viroon ja Skandinavian maihin useita matkoja sekä Yhdysvaltoihin 1939.
Vuonna 1935 Heporauta muutti Helsinkiin ja Kalevalan 100-vuotisjuhlavuoden innoittamana perusti Kalevalaisen naisen muistomerkkiyhdistyksen (myöhemmin Kalevalaisten Naisten Liitto) ja Kalevala Korun. Yhdistyksen puheenjohtajana Heporauta toimi vuosina 1935–1946 ja hänet nimitettiin sen kunniapuheenjohtajaksi. Kalevala Koru valmistaa koruja Kansallismuseon kokoelmissa olevien mallien pohjalta.
Teoksia

Sankaripoikia : vapaussodassamme kaatuneiden alaikäisten muistoksi, osat I–III, toimittajana.  Karisto 1918–1919
Huli-Vili, eläinromaani. 1922, uud. painos 1951
Häävaatteet, novellikokoelma. 1923
Huli ja Mies, eläinromaani.  Gummerus 1924
Arvoituskeittäjä eli kommunisti: kolminäytöksinen huvinäytelmä.  WSOY 1926
Maa vai taivas, romaani.  WSOY 1926
Kumpi rakkaus : kaksinäytöksinen huvinäytelmä.  WSOY 1926
Reilut pelkurit : yksinäytöksinen näytelmä.  Karisto 1926
Tilkkuvakka, novellikokoelma. Gummerus 1926
Rakkauden uhkapeli, novellikokoelma. 1928
Ursula Keivaara, osat I (Isä ja tytär), II (Siipeen satutettu), III (Spiraali), romaanitrilogia. WSOY 1929–1930
Sinä : muistoja, päiväkirjanlehtiä, mietteitä, unia, romaani. WSOY 1930
Temu, eläinromaani. WSOY 1931
Lintu löi ruutuun, novellikokoelma. WSOY 1932
Suuri yö, romaani. WSOY 1933
Hiljainen ääni katveesta: sokean tytön muistelmia, romaani.  WSOY 1934
Saaren juhannus, romaani. WSOY 1936
Helena Saarlahti, romaani.  WSOY 1937
Jumalan kämmenellä, romaani.  WSOY 1938
Elämäni kaarisilta, mietekirja.  WSOY 1942
Herran heikkoja, novellivalikoima.  WSOY 1943
Hulkon emännän kultakala: arkinen romaani pulakauden alkuajoilta. WSOY 1945
Kalevalaiset häät nyky-Suomessa : näyttämöllinen puhekuoroesitys.  Raja-Karjalan sivistysliitto 1945
Poikani palasi tuonelasta : todellisten sielullisten elämysten pohjalla syntynyt romaani. Karisto 1945
Seeritin rakkaudentie : mielikuvitusromaani toisilta tähdiltä. Karisto 1946
Leenan perhe : kertomus vanhanaikaisista ihmisistä, romaani. Karisto 1953
Niemiahon lapset : arkitouhuja ja ihmepäiviä Niemiahon lasten elämässä.  Karisto 1955
Erämetsäin kuningatar: marjaskarhun tarina, eläinromaani. WSOY 1956
Maan äitejä: Kirja Suomen tasavallan presidenttien puolisoista (1953, 2. täydennetty painos 1961)
Heporauta toimitti myös Lasten Joulun vuodesta 1912 ja Nuorten Kesän vuosikerrat 1913-1916.
Kirjallisuutta

Hirvonen, Maija (toim.) & Heporauta, Arijoutsi. et al.: Elsa Heporauta, eräs elämänkaari.  Helsinki:  WSOY, 1983 .  ISBN 951-011946-6.
Kajannes, Katriina: Elämänpolun kaarteessa : Elsa Heporaudan kirjailijauran alku Jyväskylässä 1910-1922.  Jyväskylä:  Jyväskylän yliopisto, 1990.  ISBN 951-680-268-0.
Aiheesta muualla

Malmberg, Raili: / Heporauta, Elsa, (1883 - 1960) Kansallisbiografia-verkkojulkaisu.  1.3.1998 / päiv. 27.8.2018. Helsinki:  Suomalaisen Kirjallisuuden Seura. Viitattu 25.10.2020.
Heporauta, Elsa Kirjasampo. Viitattu 25.10.2020.
Frederick Semple

| Mitalit> Maa:   Yhdysvallat.Miesten golf. Olympialaiset  | Mitalit> Maa:   Yhdysvallat.Miesten golf. Olympialaiset  | Mitalit> Maa:   Yhdysvallat.Miesten golf. Olympialaiset  | Maa:   Yhdysvallat> Miesten golf. |
| --- | --- | --- | --- |
|  Hopeaa | St. Louis 1904 | joukkuekilpailu |  |
Frederick Humphrey ("Fred") Semple (24. joulukuuta 1872 Saint Louis, Missouri – 21. joulukuuta 1927 Saint Louis, Missouri) oli yhdysvaltalainen golfaaja, tennispelaaja ja olympiamitalisti. Hän sai golfissa joukkuekilpailussa hopeaa vuoden 1904 kesäolympialaisissa Saint Louisissa. Hän osallistui samoissa kisoissa myös golfin yksilökilpailuun ja tenniksen kaksin- ja nelinpeliin.
Semple työskenteli pörssimeklarina Saint Louisissa.
Glenn Greenwald

Glenn Greenwald vuonna 2014.
Glenn Edward Greenwald (s. 6. maaliskuuta 1967) on yhdysvaltalainen toimittaja, kirjailija ja juristi. Hän on kirjoittanut kolumneja ja tutkivaa journalismia The Guardianiin ja vuodesta 2014 The Intercept -verkkojulkaisuun. Greenwald on yksi keskeisimmistä maailmanlaajuista joukkovalvontaa käsittelevistä toimittajista. Hänen tekemänsä paljastukset joukkovalvonnasta perustuvat Edward Snowdenin vuotamaan aineistoon. The Guardian voitti Pulitzer-palkinnon vuonna 2014 osaksi Greenwaldin raporttien ansiosta.
Aiheesta muualla

Kuvia tai muita tiedostoja aiheesta Glenn Greenwald Wikimedia Commonsissa